Skolier met vuurwapen by skool betrap | Maroela Media
Polisiebeamptes van Bethelsdorp in die Oos-Kaap het Maandag omstreeks 12:00 dadelik reageer op inligting dat 'n skolier moontlik in besit is van 'n vuurwapen.
"Toe hulle by die skool in Bethelsdorp aankom, is beamptes na die betrokke klaskamer geneem," het kol. Priscilla Naidu, woordvoerder van die polisie, gesê. "Toe hulle die aard van hul besoek aan die leerders verduidelik, het 'n 18-jarige graad 11-leerling 'n beampte genader en aangedui hy het iets in sy skooltas."
Die skolier en die skooltas is uit die klaskamer verwyder. "Toe hulle die tas in sy teenwoordigheid deursoek, het beamptes op 'n .38-rewolwer met een patroon afgekom. Die reeksnommer van die vuurwapen is verwyder."
Die tiener is in hegtenis geneem op aanklag van die onwettige besit van 'n vuurwapen en ammunisie. Hy sal na verwagting binnekort in die hof verskyn.
Brig. Thandiswe Kupiso, waarnemende bevelvoerder, het die beamptes geloof vir hul vinnige reaksie. "Geweld in of naby ons skole het 'n baie negatiewe impak op die opleiding van skoliere en dit is baie belangrik om ons skoliere te beskerm. Ons waardeer die inligting en doen 'n beroep op die gemeenskap om nooit te huiwer om die polisie met enige inligting te kontak nie – maak nie saak hoe gering dit mag voorkom nie. Jou oproep kan 'n lewe red."
Net in SA sal so iets gebuur wat van die ouers moet dan ook betrek word by die klag waar sal hy hom kry baie mafieja bende ??
Ten minste trek die oom al by graad 11…
In die goeie ou dae het ons nooit die probleem gehad nie. Maak mens wonder wat het " verander"
Hy moet sommer toegesluit word en die sleutel weggegooi word. Almal gan nou weer begin met oe en aa en shame sy omstandigheded. Twak man is omdat alles in die land "verskoon" word dat hier soveel geweld en misdaad is. Smoor dit in die kiem. Hoe jonger hoe langer en swaarder die strawwe. Dan is die kanse kleiner dat dieselfde kind jou kind oor twee jaar kan doodskiet.
BOU AAN DIE KONINKRYK VAN GOD Goeie more aan almal Ek vra dat jul asb hierdie sal lees tot die einde toe, Die Here het vanoggend soos elke ander dag getrou my wakker gemaak terwyl ek al reeds in gesprek (gebed) is met die Vader, en die Gedeelte waaroor alles gegaan het was die volgende BOU DIE KONINKRYK VAN GOD Nou baie sal vra hoe nou, wel ek ook! Maar terwyl ek so ingebed is praat die Here met my en letterlik deur die Heilige Gees kry ek die presiese OPDRAG as ek dit so kan noem, ek weet nie… Lees meer »